नदी के उदगम स्थल पर नर्मदा माई और शिव का सुंदर मंदिर बना है। महान संस्कृत कवि कालिदास के साहित्य में अमरकंटक की सुंदरता का वर्णन आता है।प्राचीन ग्रंथों में वर्णित है कि नर्मदा सात कल्पों तक अमर है। प्रलयकाल में शंकर भगवान अपना तीसरा नेत्र इसी के तट पर खोलते हैं। कहा जाता है कि भगवान शिव और उनकी पुत्री नर्मदा यहां निवास करते थे। माना जाता है कि नर्मदा उदगम की उत्‍पत्ति शिव की जटाओं से हुई है, इसीलिए शिव को जटाशंकर भी कहा जाता है।